שיחה:הפקולטה לארכיטקטורה ובינוי ערים (הטכניון)

message: מורכב מפקולטות שלהן יחידות משנה (בתי ספר, מחלקות, חוגים וכד'). עד היום לא היו ערכים עצמאיים על פקולטות, על אף שהם "אבן הבניין" הראשית של כל מוסד אקדמי, כנראה כיוון שזה מידע שצריך להיכלל בערך הראשי, כחלק ממהות המוסד. האם יש הצדקה ליצירת ערך על פקולטה זו, וממילא גם על פקולטאות אחרות בארץ ובחו"ל (ויש פקולטאות יחודיות או יחודיות למחצה בעוד מוסדות)? ‏DGtal‏ 09:23, 22 באוקטובר 2010 (IST)
replies: text: לפי התפתחות הערך, אני רואה שהמטרה של היוצר היא ליצור "סל גדול" שלתוכו יוכנסו ערכים על מכוני מחקר שקשורים לפקולטה. לדעתי זו טעות. מכון מחקר הוא גוף עם עצמאות מסויימת - לחלק מהמכונים יש הצדקה לערך, לחלק אין (ובכל מקרה אין בעייה לציינם בקצרה בערך הראשי). בשלב זה, הערך בכלל לא מתייחס לפקולטה עצמה: היסטוריה שלה, המגמות המוצעות כיום ובעבר בתוכה, ראשי הפקולטה, מבנה אקדמי ומנהלי וכו'. ‏DGtal‏ 09:31, 22 באוקטובר 2010 (IST)
replies: text: :אני מסכים שערך מסוג זה הוא בגדר חידוש. אמנם יצרתי אותו לשם פתרון בעיה שנדונה בשיחת משתמש:Technion.marketing#ערכי המכונים, אך עשיתי זאת משום שיש הצדקה עקרונית לצעד זה, ואני שמח שהנושא עלה לדיון.

text: :לפקולטות רבות יש היסטוריה עשירה, והווה שבו פעילות נרחבת ביותר, ומידע זה ראוי לערך עצמאי. איחוד כל ערכים אלה לערך העוסק באוניברסיטה עצמה יצור ערך מפלצתי בגודלו, ולכן ראוי שתיאור הפקולטה יופיע בערך נפרד (כאשר יש לנו מספיק מידע שיצדיק ערך נפרד). עיון ב:קטגוריה:אוניברסיטת תל אביב מלמד שלתיאור אוניברסיטה זו נוצרו ערכים העוסקים ביחידות קטנות מאשר פקולטה, כך שבוודאי יש מקום לערך העוסק בפקולטה (שאליו ישולבו הערכים העוסקים ביחידות הפקולטה). אשמח מאוד, למשל, לקרוא ערכים טובים על כל אחד מבתי הספר לרפואה בישראל (אין לי ספק שעל כל אחד מהם ניתן לכתוב ערך ראוי). דוד שי - שיחה 09:37, 22 באוקטובר 2010 (IST)
replies: text: ::הערך רק נולד, והוא עוד יתפתח, אי"ה, ויתוסף לו המידע שעל חסרונו הצביע DGtal.

text: ::חרף העצמאות המסוימת שיש למכון, בשלב זה אני סבור שהיקף המידע אינו מצדיק ערך עצמאי, אלא רק סעיף בערך העוסק בפקולטה. בצורה זו זוכה הקורא גם לתמונה כוללת על פעילות הפקולטה. מכון שיש עליו מידע רב יופרד לערך עצמאי, עם הפניה מהערך הראשי, אך טרם הגיע הזמן לכך בערך שלפנינו. דוד שי - שיחה 09:40, 22 באוקטובר 2010 (IST)
replies: text: :::אני חולק על ההגיון בטענה שהצגת "שלתיאור אוניברסיטה זו נוצרו ערכים העוסקים ביחידות קטנות מאשר פקולטה, כך שבוודאי יש מקום לערך העוסק בפקולטה". זה נשמע נחמד, אבל זה כמו לכתוב ערך על שכבה י"ב בבית הספר כי יש שם גם כיתה עם תוכנית ייחודית שמצדיקה ערך. אין שום דבר מיוחד בפקולטה הזו ששונה מפקולטאות מקבילות לאדריכלות בעוד 500 אוניברסיטאות בעולם - לכולן יש היסטוריה והווה, לכולן יש יחידות משנה ומכוני מחקר. אם יש מכון מחקר ששווה ערך (ויש דבר כזה) - שיכתבו עליו, אם לא, אז לא. אין הצדקה לערכים על פקולטאות ומחלקות אקדמיות, אלא במקרים מאוד מאוד חריגים. ‏DGtal‏ 10:15, 22 באוקטובר 2010 (IST)
replies: text: ::::"אין שום דבר מיוחד בפקולטה הזו" - זו טענה שניתן להרחיב את השימוש בה: מה מיוחד בטכניון לעומת מאה אוניברסיטאות אחרות? מה מיוחד בחיפה לעומת מאה ערי נמל אחרות? מה מיוחד בבנימין נתניהו לעומת מאה ראשי ממשלה אחרים?

text: ::::האמנם אנו חייבים לחפש את המיוחד, בבחינת "אדם נשך כלב"? אינני סבור כך. מדובר בפקולטה שפועלת יותר מ-80 שנה, וראוי לתאר אותה, לא רק כחלק מהאוניברסיטה. הקליניקות המשפטיות באוניברסיטת תל אביב הן חלק קטן ביותר מפעילותה של הפקולטה למשפטים, ובוודאי עדיך תיאור של הפקולטה כולה (על הייחוד וחוסר הייחוד שבה), על פני תיאור יחידה קטנה בה, "מיוחדת". דוד שי - שיחה 12:19, 22 באוקטובר 2010 (IST)
replies: text: :::::אל תשתמש בטענות דמגוגיות. ‏DGtal‏ 23:56, 23 באוקטובר 2010 (IST)
replies: text: ::::::היחידות הן קטנות ואין הרבה מה לכתוב על כל אחת. ריכוזן בערך אחד הוא שירות לקורא. גם אם אין לנו כרגע מה לומר על הפקולטה עצמה, העובדה שיש בה מספר יחידות טובות מצדיק כתיבה על הפקולטה. זה לא כמו תוכנית ייחודית אחת בבית ספר, אלא כמו 3 תוכניות מיוחדות בבית ספר, שהופכות את בית הספר למיוחד. ‏Setreset • שיחה 19:15, 24 באוקטובר 2010 (IST)
replies: text: :::::::אפשר לעשות אותו ריכוז בערך על הטכניון: כותבים כמה שורות על כל פקולטה וכמה שורות על כל מכון מחקר בכל פקולטה. ואגב, עוד לא בדקנו בכלל אם התוכניות באמת ייחודיות. מקריאה לא מעמיקה של התיאורים יש לי נטייה להניח שיש גופים דומים בעשרות מדינות (כמובן ששם חוקרים את הפעילות באותה מדחינה ולא בישראל, אבל זה הבדל טכני ולא מהותי). ‏DGtal‏ 09:01, 25 באוקטובר 2010 (IST)
כל ערך נבחן לגופו. מכונים שמבצעים הרבה פעילות שימור ומחקרים בפועל, עם קשרים ושיתוף פעולה עם מוסדות אחרים בישראל ובעולם - זו חשיבות. הגישה שלך ממש לא מובנת לי. מי אמר שיש גופים דומים בעוד מדינות? מי אמר שבכל מדינה דואגים לשמר את סגנון הבניה ולחקור בניה עתיקה? מי אמר שההבדל הוא טכני ולא מהותי? ‏Setreset • שיחה 09:24, 25 באוקטובר 2010 (IST)
thread_title: כמעט כל מוסד אקדמי

message: חשיבות הערך הובהרה היטב לעיל, אך מובן שניתן לנצל את השבוע שבו תתנוסס התבנית לשם שיפור הערך. חבל להשחית מילים בדף השיחה, משום שעל פי הכללים גורל התבנית כבר נחרץ - היא תוסר בתום שבוע. דוד שי - שיחה 19:42, 24 באוקטובר 2010 (IST)
replies: text: אם אתה רוצה להיכנס לקטנוניות טכנית, אז אתה כותב הערך והמצדיק היחיד, כך שדין הערך להימחק בסוף השבוע. אני אישית מקווה שיתפתח פה דיון רציני יותר. ‏DGtal‏ 09:01, 25 באוקטובר 2010 (IST)
replies: text: :תמיד אהבתי להיות נוכח נפקד. ‏Setreset • שיחה 09:24, 25 באוקטובר 2010 (IST)
replies: text: ::המוסד היחיד המציע לימודים לתואר שני ושלישי באדריכלות. Nachum - שיחה 09:42, 25 באוקטובר 2010 (IST)
replies: text: :::‏Setreset  קבל את התנצלותי. נחום, הוא לא המוסד היחיד שמציע לימודי תואר שני ושלישי באדריכלות, הוא רק המוסד היחיד שמציע לתואר שני ושלישי באדריכלות בישראל. יש הבדל גדול. אגב, קיומו של מוסד יחיד במדינה המעניק תואר בתחום מסויים הוא נתון המעיד על חשיבות המוסד, אבל לא בהכרח משהו שמצדיק לכתוב ערך על המחלקה. ‏DGtal‏ 10:34, 25 באוקטובר 2010 (IST)
replies: text: ::::כדי שלא לזכות בכבוד שאיני ראוי לו, אציין שאני אמנם יוצר הערך, אך מרבית תוכנו בעריכות הראשונות נכתב על ידי אחר, בערכים ששילבתי לערך זה. דוד שי - שיחה 23:45, 26 באוקטובר 2010 (IST)
thread_title: חשיבות

message: בארץ ישראל ובמדינת ישראל התבצעה בניה  רבה ביחס לגודל האוכלוסיה . לסגל המורים ולבוגרים של מוסד זה חשיבות עצומה לבניה הממשלתית. Nachum - שיחה 12:15, 25 באוקטובר 2010 (IST)
replies: text: מסכים. זו פקולטה עם היסטוריה עשירה וקשרים הדוקים לבניין הארץ. יש הרבה לכתוב. Dangling Reference - שיחה 17:54, 25 באוקטובר 2010 (IST)
replies: text: :מצטרף לטענת החשיבות. פקולטה ותיקה שבוגריה בנו את הארץ. עדירל - שיחה 22:55, 26 באוקטובר 2010 (IST)
replies: text: :: מצטרף לדעת קודמי. לערך הנ"ל קיימת חשיבות. Assayas - שיחה 08:31, 29 באוקטובר 2010 (IST)
thread_title:  לערך חשיבות רבה 

message: לפי מה שקראתי בעיתון "הארץ" בכתבה נרחבת , אז המועצה להשכלה גבוהה מתכננת לפצל את כל היחידות של הפקולטה לכדי פקולטות עצמאיות וחדשות שיהיו גם הראשונות בארץ בתחומן. פארוק - שיחה 00:59, 22 באפריל 2011 (IDT)
replies: text: המועצה להשכלה גבובה לא יכולה להחליט החלטה כזאת (מוסד אוניברסיטאי הוא אוטונומי) והיא גם לא הגיונית במיוחד. מה שכן יש אולי מקום לכתוב על דוח הבדיקה של המל"ג.  Dangling Reference - שיחה 22:18, 16 ביוני 2011 (IDT)
thread_title:  תוכניות עתידיות 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://architecture.technion.ac.il/heb_faculty.php?pi=2
** In הפקולטה לארכיטקטורה ובינוי ערים (הטכניון) on 2013-05-05 03:17:49, 404 Not Found
** In הפקולטה לארכיטקטורה ובינוי ערים (הטכניון) on 2013-05-14 18:24:10, 404 Not Found
--Matanyabot - שיחה 21:24, 14 במאי 2013 (IDT)
thread_title:  קישור שבור 

message: אני תמה על כך שהערך בחר להתמקד בסכסוך בין מנספלד ובין השמשוני, סכסוך שכמעט לא נותר לו זכר, והתעלם מהתנגדות הסטודנטים להעברת הפקולטה מהדר לקריית הטכניון. דיקן הפקולטה שהתנגד לדרישת הסטודנטים להשארת הפקולטה בהדר היה מיכאל בורט. נימוק הסטודנטים היה שתכנון דורש קשר לרקמה עירונית, ואינו יכול להיעשות בסביבה אקדמית מנותקת. עם רוברט אוקסמן, אביה של , הנחה בורט פרוייקט לסטודנטים בשנה הרביעית על תכנון הפקולטה לארכיטקטורה בהדר, עם פרוגרמה בהיקף שהוכיח לסטודנטים כי אין אפשרות להישאר בהדר בתשתית הנדרשת. באופן מפתיע הוחזרה הפקולטה לארכיטקטורה להדר, ולא כתוב על כך בערך. פרוייקט יוצא דופן שנעשה בהדריון (הפקולטה המחודשת בהדר) הוא תכנון מגורים ממכולות. דוריאן • DGW – Talk‏ 08:00, 12 באוקטובר 2019 (IDT)
replies: text: אם לא אתה תכתוב על כך בערך, מי יכתוב? דוד שי - שיחה 09:13, 12 באוקטובר 2019 (IDT)
replies: text: :כתבתי. למדתי כמעט אצל כולם. דוריאן • DGW – Talk‏ 18:03, 12 באוקטובר 2019 (IDT)
thread_title:  מקום הפקולטה לארכיטקטורה 

message: משתמש:ShanShan17 ראיתי ששמת תבנית בעבודה וזה סבבה. אבל מבחינת השינויים שראיתי הם מקיפים וחלקם עשויים להיות שנויים במחלוקת. למשל אתה מוחק מהערך שכתב משתמש:דוד שי את כל ההיסטוריה, המחלוקת בן אל מנספלד למורים אחרים ועוד. הערך אינו קטלוג יחצנ"י של הטכניון. האם יש לך קשר או אתה כותב מטעם הטכניון? בקצב הזה עבודתך עלולה לרדת לטמיון בסיום הכתיבה. בורה בורה - שיחה 16:02, 5 בנובמבר 2020 (IST)
replies: text: משתמש: בורה בורה תודה על הערנות ועל הערה. הערך עדיין בעבודה וחלק ההיסטורי יורחב בהמשך על סמך סימוכים ארכיונים. הכתיבה מחדש מתבססת על מחקר של מספר שבועות בארכיון הטכניון ועל התייעצות רחבה עם חברי הסגל. לדוגמה הוויכוח בין מנספלד והשימשוני שאותו אתה מציין, התברר (אחרי בירור עם סטודנטים וחברי סגל שלמדו באותן השנים) שהיה מצומצם בהיקפו ולא נתפס כמהלך היסטורי משמעותי כפי שקיבל בערך בגרסתו הקודמת. שים לב לדיון שהתקיים ב2019 לגבי הערך. לצורך הגילוי הנאות - אני סטודנטית בפקולטה והתבקשתי לעדכן והרחיב את הערך. ShanShan17ShanShan17 - שיחה 17:29, 5 בנובמבר 2020 (IST)
replies: text: :ערב טוב ShanShan17, בדף שיחה בוויקיפדיה נהוג להזיח את תגובתך על ידי הוספת נקודותיים בתחילת הטקסט. לכל תגובה נוספת יש להוסיף עוד נקודותיים.

text: :את הדיון ב-2019 אני כתבתי, וציינתי בו את חשיבות המעבר של הפקולטה מהדר לקריית הטכניון בנוה שאנן, אך גם זה נמחק מהערך.

text: :שיחות עם סטודנטים וחברי סגל אינן חלופה למקורות, ואי אפשר להסיר מידע אנציקלופדי ממוסמך עם מקורות, גם אם לך או לסטודנטים וחברי סגל ששמותיהם אינם ידועים – המידע אינו נראה חשוב. קוראים לכך מחקר מקורי, ובוויקיפדיה אין מקום למחקר מקורי.

text: :אני מזהה ניגוד אינטרסים: ערך על פקולטה מרכזית בטכניון נכתב מחדש, ככל הנראה במסגרת קורס בטכניון.

text: :כפי שכתב , אם לא יוחזר לערך המידע שהוסר, הערך צפוי לעבור שחזור. דוריאן • DGW – Talk‏ 17:44, 5 בנובמבר 2020 (IST)
replies: text: ::תודה על הערה ובדיעבד הייתי צריכה לעבוד ביתר רגישות. אגב, המידע שתרמת הוא מדויק ותכננתי להשיבו לאחר עריכה כוללת של החלק על התפתחות הפקולטה וכאמור זו היתה טעות למחוק ואז להשיב והייתי צריכה לעשות את העריכה הלשונית בתוך הדף. האם תוכל לעזור לי להבין כיצד ניתן להחזיר חלק מן המידע שנמחק מבלי למחוק את כל העבודה שנעשתה בתקופה האחרונה?ShanShan17ShanShan17 - שיחה 18:52, 5 בנובמבר 2020 (IST)
replies: text: :::דרך הלשונית "גרסאות קודמות" שבראש דף הערך תוכלי לגשת לגרסה קודמת ולהעתיק ממנה מה שברצונך להחזיר. דוד שי - שיחה 19:06, 5 בנובמבר 2020 (IST)
replies: text: ::::לילה טוב ,

text: ::::בפתיח הקודם מ-12 באוקטובר 2019, נכתב:

text: ::::"הפקולטה לארכיטקטורה ובינוי ערים של הטכניון בחיפה נוסדה בשנת 1924, עם הקמתו של הטכניון, והיא עוסקת בהכשרה של: מתכנני ערים ואזורים, מעצבים עירוניים ואזוריים, אדריכלי בניין, אדריכלי נוף, מעצבי פנים, ומעצבים תעשייתיים.

text: ::::הפקולטה שוכנת בבניינים סגו ואמאדו בקריית הטכניון. היא הייתה הפקולטה האחרונה שעברה מהמשכן ההיסטורי של הטכניון בשכונת הדר הכרמל ב-1985. דיקנית הפקולטה היא פרופ' איריס ערבות.

text: ::::במסגרת הפקולטה פועלים גם שלושה מרכזי מחקר:

text: ::::* מרכז המחקר למורשת הארכיטקטורה בישראל.

text: ::::* המרכז לחקר העיר והאזור.

text: ::::* המרכז למחקר ולפיתוח בארכיטקטורה".

text: ::::בפתיח הנוכחי כתוב:

text: ::::"הפקולטה לארכיטקטורה בטכניון היא המוסד הוותיק ביותר להכשרת אדריכלים בישראל ואחת משתי המחלקות הראשונות בטכניון. עם השנים התרחבו תחומי הלימוד בפקולטה וכיום מכשירה הפקולטה אדריכלים, מתכנני ערים, אדריכלי נוף ומעצבים תעשייתיים במסגרת ארבעת המסלולים הנלמדים בה: ארכיטקטורה, אדריכלות נוף, תכנון עירוני ועיצוב תעשייתי. שני האחרונים הם מסלולים לתארים מתקדמים. הפקולטה מהווה את מרכז המחקר הגדול ביותר בישראל בתחומים אלו".

text: ::::האם יש מקור לכך שהפקולטה לאדריכלות בטכניון היא המוסד הותיק ביותר להכשרת אדריכלים בישראל? או שהפקולטה מהווה את מרכז המחקר הגדול ביותר? בכל מקרה, זו איננה כתיבה נייטרלית, גם עם מקור. דוריאן • DGW – Talk‏ 01:10, 9 בנובמבר 2020 (IST)
replies: text: ::::: שים את הערך ברשימת המעקב שלך וחכה לסיום העבודה. אם אחרי שבוע לא חלו שינויים בערך ניתן להסיר אטת התבנית. בורה בורה - שיחה 01:15, 9 בנובמבר 2020 (IST)
thread_title: עבודה על הערך

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://newshaifakrayot.net/?p=88515 נמצא כקישור שבור. מומלץ להוסיף https://web.archive.org/web/20191012051631/https://newshaifakrayot.net/%3Fp%3D88515/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 00:24, 13 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://architecture.technion.ac.il/wp-content/uploads/sites/29/2018/07/sylabus-Arci-Parchi-Tura.doc נמצא כקישור שבור. מומלץ להוסיף https://web.archive.org/web/20191012150321/https://architecture.technion.ac.il/wp-content/uploads/sites/29/2018/07/sylabus-Arci-Parchi-Tura.doc לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 00:22, 11 במאי 2023 (IDT)
thread_title:  נמצאו קישורים חיצוניים שצריכים תיקון (מאי 2023)